NORAKSTS

|  |  |
| --- | --- |
| 25.04.2019. | Nr.5/34 |

**ILGTERMIŅA AIZŅĒMUMA ŅEMŠANA PROJEKTA “MIERA IELAS UN AIZSARGU IELAS ASFALTA SEGUMA ATJAUNOŠANA UN TILTA PĀR PLATONES UPI PĀRBŪVE” ĪSTENOŠANAI**

(ziņo I.Škutāne)

**Atklāti balsojot: PAR – 13** (A.Rāviņš, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, A.Eihvalds, L.Zīverts, G.Kurlovičs, A.Rublis), **PRET-** nav, **ATTURAS** – nav,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likuma “Par valsts budžetu 2019.gadam” 15.panta pirmās daļas 7.punktu, Ministru kabineta 2008.gada 25.marta noteikumiem Nr.196 ”Noteikumi par pašvaldību aizņēmumiem un galvojumiem” un atklātā konkursa “Tilta pārbūve pār Platones upi Miera ielā, Jelgavā”, identifikācijas Nr.JPD2018/115/AK, “Tilta pār Platones upi Miera ielā, Jelgavā, pārbūves būvuzraudzība”, identifikācijas Nr.JPD2018/124/AK un iepirkuma “Par būvprojekta “Tilta pār Platones upi Miera ielā, Jelgavā izstrādi un autoruzraudzību”, identifikācijas Nr.JPD2018/19/MI rezultātiem,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu projekta “Miera ielas un Aizsargu ielas asfalta seguma atjaunošana pār Platones upi pārbūve” īstenošanai 663 930,07*euro* (seši simti sešdesmit trīs tūkstoši deviņi simti trīsdesmit *euro* 07 centi) uz 30 gadiem.
2. Aizņēmuma pamatsummas atmaksu sākt ar 2022.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 25.aprīlī